Document ID: 32008R0705

PADOMES REGULA (EK) Nr. 705/2008
(2008. gada 24. jūlijs),
ar kuru atceļ Regulu (EK) Nr. 243/2008, ar ko nosaka konkrētus ierobežojošus pasākumus pret Komoru Salu Savienības Anžuānas salas nelikumīgajām iestādēm
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 60. un 301. pantu,
ņemot vērā Padomes 2008. gada 24. jūlija Kopējo nostāju 2008/611/KĀDP, ar kuru atceļ Kopējo nostāju 2008/187/KĀDP par ierobežojošiem pasākumiem pret nelegālo Anžuānas valdību Komoru Savienībā (1),
ņemot vērā Komisijas priekšlikumu,
tā kā:
(1)
Izskatot Āfrikas Savienības komisijas priekšsēdētāja lūgumu pēc palīdzības, Padome pieņēma Kopējo nostāju 2008/187/KĀDP (2) par ierobežojošiem pasākumiem pret nelegālo Anžuānas valdību un konkrētām ar to saistītām personām. Minētajā kopējā nostājā noteiktie ierobežojošie pasākumi paredz attiecīgajām personām piederošo līdzekļu un saimniecisko resursu iesaldēšanu, un šos pasākumus Kopienā īstenoja ar Padomes Regulu (EK) Nr. 243/2008 (3).
(2)
Pēc militārās iejaukšanās 2008. gada 25. martā un Komoru Salu Savienības valdības varas atjaunošanas Anžuānas salā Kopējā nostāja 2008/611/KĀDP paredz to ierobežojošo pasākumu atcelšanu, kas noteikti Kopējā nostājā 2008/187/KĀDP.
(3)
Tāpēc jāatceļ Regula (EK) Nr. 243/2008,
IR PIEŅĒMUSI ŠO REGULU.
1. pants
Ar šo atceļ Regulu (EK) Nr. 243/2008.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 24. jūlijā

Labels: 11
5
10
3
12
18